Галактическата република

**Галактическате република** е управляващата формация в Галактиката 25034 години до момента на основаването на Галактическата империя през 19 ПБЯ. Предимно е позната като **Старата република**, но едва след основаването на Империята. Преди това е наричана Галактическа република или просто **Републиката**. В редки случаи е наричана **Първата галактическа република**. Понякога е описвана и с израза **Старият ред**.

В Републиката, ръководена от върховен канцлер, има демократично управление, което се задържа за период от двадесет и пет хиляди години. През по-голямата част от времето, през което е върховната сила в Галактиката, Републиката не се установява като централизирано управление, а като обединение от независими планети с цел повишаването на търговията, разрешаването на спорове и осигуряването на взаимна закрила. Казват, че пълната ѝ история би "запълнила хиляда библиотеки".

В последните си години Републиката установява благосклонно, но неефикасно управление, оплетено в слоеве от бюрокрация.

## Управление и политика

Републиката стартира като взаимно съгласие за защита и икономически съюз на световете от галактическото ядро. Всеки свят избира свой сенатор, който да го представя в Републиканският сенат — административното тяло. Сенаторите са посланици на техните светове, а световете членки запазват своето правителство спрямо собствените си убеждения, обичаи и традиции. Има голямо разнообразие от правителства: от монархии до републики. В някои системи сенаторът се избира, в други правителството го назначава.

След като влиянието на Републиката се увеличава, много нови области от Галактиката се присъединяват. През 1000 ПБЯ се налага реорганизация на Сената докато текат реформите на Русан. Тя се изразява в групирането на сектори от 50 населени свята. Всеки сектор е представен от делегация сенатори. Когато броят на секторите се увеличава, секторите биват организирани в приблизително 1000 региона, всеки представен от една делегация в Сената.

Сенатът служи като управляващо звено в Галактическата република, а Джедайският орден е негов защитник. Сенатът е създаден на планетата Корусант, координати 0-0-0 в стандартната галактическа координационна система, символизираща централното му място в галактиката.
Сградата на Сената е огромна, съдържаща 1024 летящи платформи, по една за всеки сенатор и неговите помощници. Всяка платформа в Сената представяла сектор от галактиката с един сенатор за този сектор, придружаван от помощници и делегация. Някои платформи са за специални пледирания към Сената, а други за специалните формации на различни гилдии като Търговската федерация. Заедно със сенаторите лидерите на индивидуалните планети също имат право на глас в Сената, както и да участват в законодателството. Всяка делегация има право само на един глас.

Членовете на Сената избират канцлер, който да служи като лидер на Републиката. Канцлерът е подпомаган от заместник-председател, който се избира по същия начин като канцлера. Канцлерът трябва да е бил в Сената определено време. Асамблеята е разделена на индивидуални комитети, всеки специализиран в сферата на правителствената администрация, бивайки отговорен за създаването на закони, одобрявани от пълната асамблея. Сенатът има и съдебни права, макар че съдебното звено на Републиката е Върховният съд.

Макар че закони, одобрени от Сената, важат за всички светове, повечето от всекидневните закони, спазвани от гражданите, се одобряват на ниво сектор или регионално. Затова главната функция на Сената е да разрешава диспути между членки, осигуряването на обща защита и регулирането на вътрешната търговия. Джедаите, които са подчинени на канцлера, стават пътуващи посланици на Сената, длъжни не само да защитават Републиката и нейните граждани, но и да представляват Републиката в индивидуални диспути.

Най-големият недостатък на Републиката е отсъствието на формална организация. Много от операциите ѝ се основават на конституционни събирания, които често са игнорирани и подкопавани от корумпирани и жадни за власт политици. Често се срещат коалиционни правителства.

Но мрачните години за Републиката са време на корупция и голяма социална несправедливост. Сенатът се разделя между тези, които искат да отстояват ценностите и идеалите на Републиката, и тези, които отстояват своите индивидуални цели. След поредица слаби и неефективни канцлери и криза, последвана от инвазията на Набу от страна на Търговската федерация, одобрена от Сената, идва времето на силно водачество да спре корупцията.

След като Палпатин става върховен канцлер, той увеличава силата на правителството, ставайки главнокомандващ на републиканската армия и на своите лични телохранители, Червените стражи. Правата на мнозина, включително и на Галактическия сенат, са отстъпени в името на сигурността. Премахването на частните интереси на Сената, позволяващо на сенаторите да обсъждат проблемите си пред Сената, става причина много сенатори да започнат да се страхуват от даването на глас заради инсталираните наблюдателни камери, подслушващи всяка дума и докладващи я на шефа на сигурността на Сената. Галактическият съвет се свиква все по-рядко, което дава повече сила на Канцлера.

### Връзка с Джедайския орден

Джедаите са миротворска сила в Републиката, имащи огромна политическа мощ. Джедаите с най-голямо влияние в Сената са членовете Джедайския съвет. Канцлерът има фиктивна власт над Джедайския съвет, макар че това е рядкост до избирането на Палпатин.

## Военна мощ

През повечето време след битката На Русан Републиката няма армия, освен група за военни паради и показването на флага. Това е така, за да се покажат миролюбивите идеи на Републиката, така както Ребупликата използва джедаи като "пазители на мира".

Няколко търговски организации като Търговската федерация и Търговската гилдия имат армии от дроиди, за да пазят печалбите си. Индивидуални сектори също поддържат свои сили, като силите по сигурността на Набу и КорСек на Корелия. Липсва обаче централна армия и членовете на Сената не желаят такава. Така по-голямата военна мощ на Републиката не се управлява от самата нея. Търговската федерация и други картели сред Републиката твърдят, че Република без значителна военна мощ е точно това, което искат, тъй като тя не може да ги контролира.

Войните на клонираните променят всичко това. Републиката няма армия, която да се справи с Конфедерацията на независимите системи. Така бива предложен акт за създаване на армия, твърдо отхвърлен от републиканските пацифисти като Падме Амидала от Набу, която се страхувала от възможността за избухване война.

Но на планетата Камино е създадена армия от клонинги години преди това. След като става ясно, че Конфедерацията няма намерение да преговаря с Републиката, тази армия от клонинги се превръща във Великата републиканска армия. Първоначално републиканските военни афери са спънати от много заводи под попечителството на Техническия съюз, който е в съюз с Конфедерацията.

Бързата милитаризация през Войните на клонираните, поддържана от канцлер Палпатин, има силен ефект — властта на Сената силно отслабва. Накрая Републиката с лекота се превръща в Галактическата империя на Палпатин.